open-index/open-wikipedia-markdown huggingface dataset:
இண்டியம்(III) அயோடைடு

**இண்டியம்(III) அயோடைடு**  (*Indium(III) iodide*) InI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியமும் அயோடினும் சேர்ந்து இச்சேர்மம் உருவாகிறது.
## தயாரிப்பு
ஐதரோ அயோடிக் அமிலத்தில் கரைந்த இண்டியத்தை ஆவியாக்குதல் மூலமாக இண்டியம்(III) அயோடைடு உருவாகிறது.
## பண்புகள்

தனித்துவமான மஞ்சள் மற்றும் சிவப்பு நிற இண்டியம்(III) அயோடைடுகள் அறியப்படுகின்றன. 57 பாகை செல்சியசு வெப்பநிலையில்  சிவப்பு நிற இண்டியம்(III) அயோடைடு மஞ்சள் நிற இண்டியம்(III) அயோடைடு சேர்மமாக மாற்றமடைகிறது. எக்சு கதிர் படிகவியல் ஆய்வுகள் சிவப்பு இண்டியம்(III) அயோடைடின் கட்டமைப்பை உறுதி செய்யவில்லை. ஆனால் நிறமாலையியல் ஆய்வுகள் ஆறு ஒருங்கிணைவுகளை இண்டியம் பெற்றுள்ளதாகத் தெரிவிக்கின்றன. மஞ்சள் வடிவ இண்டியம்(III) அயோடைடில்  (In2I6) 4 ஒருங்கிணைவு இண்டியம் மையங்கள் உள்ளன.

## மேற்கோள்கள்

பகுப்பு:இண்டியம் சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
கானோ ஜிகாரோ

**கானோ ஜிகோரோ** (*Kanō Jigorō*) (10 திசம்பர் 1860 – 4 மே 1938) ஓர் ஜப்பானியக் கல்வியாளரும், விளையாட்டு வீரரும், யுடோவின் நிறுவனரும் ஆவார். யுடோ விளையாட்டு பரந்த சர்வதேச அங்கீகாரத்தைப் பெற்ற முதல் சப்பானிய தற்காப்புக் கலையாகும். மேலும் அதிகாரப்பூர்வ ஒலிம்பிக் விளையாட்டாக மாறியது. கனோவின் கற்பித்தல் கண்டுபிடிப்புகளில் கருப்பு மற்றும் வெள்ளை பட்டைகளின் பயன்பாடு அடங்கும். மேலும், தற்காப்புக் கலை பாணி உறுப்பினர்களிடையே ஒப்பீட்டு தரவரிசையைக் காட்ட டான் தரவரிசை அறிமுகம் செய்தார். "குறைந்த முயற்சியுடன் கூடிய அதிகபட்ச செயல்திறன்" , "பரஸ்பர நலன் மற்றும் நன்மை"  ஆகியவை கானோவுக்குக் கூறப்படும் நன்கு அறியப்பட்ட பொன்மொழிகளில் அடங்கும்..

இவரது தொழில் வாழ்க்கையில், கானோ ஒரு கல்வியாளராக இருந்தார். 1898 முதல் 1901 வரை கல்வி அமைச்சகத்தின் தொடக்கக் கல்வி இயக்குனராகவும், 1900 முதல் 1920 வரை தோக்கியோ உயர்நிலைப் பள்ளியின் தலைவராகவும் பணியாற்றினார். 1910களின் ஜப்பானிய பொதுப் பள்ளி திட்டங்களில் யுடோவையும்  கெண்டோவையும் ஒரு பகுதியாக மாற்றுவதில் இவர் முக்கியப் பங்கு வகித்தார்.

கானோ சர்வதேச விளையாட்டுகளின் முன்னோடியாகவும் இருந்தார். சர்வதேச ஒலிம்பிக் கமிட்டியின் முதல் ஆசிய உறுப்பினராகவும் இருந்தார் (இவர் 1909 முதல் 1938 வரை பணியாற்றினார்). 1912க்கும் 1936க்கும் இடையில் நடைபெற்ற பெரும்பாலான ஒலிம்பிக் போட்டிகளில் ஜப்பானை அதிகாரப்பூர்வமாக பிரதிநிதித்துவப்படுத்தினார்.1940 ஒலிம்பிக் போட்டிகளுக்கான ஜப்பானின் முன்னணி செய்தித் தொடர்பாளராக பணியாற்றினார்.

இவரது பல மரியாதைகளையும், கௌரவங்களையும் பெற்றுள்ளார். 14 மே 1999 அன்று சர்வதேச யுடோ கூட்டமைப்பின் முதல் உறுப்பினராக கானே சேர்க்கப்பட்டார்.

## சான்றுகள்
*
*
*

## வெளி இணைப்புகள்

* Articles by and about Kano Jigoro
* National Diet Library photos and biography
* Koshiki no kata Kanō Jigorō with Yamashita Yoshitsugu
* 
* Videos of Kano Jigoro (judovision.org)
* The life and Writings of Jigoro Kano, Founder of Judo. (thejudopodcast.eu)
* The life and Writings of Jigoro Kano, Founder of Judo. Part 2 (thejudopodcast.eu)

பகுப்பு:யுடோ
பகுப்பு:1938 இறப்புகள்
பகுப்பு:1860 பிறப்புகள்
பகுப்பு:Webarchive template wayback links
வரிப்பாரை

**வரிப்பாரை, செம்பாரை, பொடிப்பாரை** (*Golden trevally*) என்பது பாரை குடும்பத்தைச் சேர்ந்த பெரிய கடல் மீன் வகையாகும்.  மேலும் இது மோனோஸ்பெசிஃபிக் பேரினமான கினாடனோடோனின் ஒரே உறுப்பினர் ஆகும். வரிப்பாரை மீன்களானது  இந்திய மற்றும் பசிபிக் பெருங்கடல்களின் வெப்பமண்டல மற்றும் மிதவெப்ப மண்டல கடல் முழுவதும் பரவலாக காணப்படுகிறது. மேற்கில் தென்னாப்பிரிக்காவிலிருந்து கிழக்கில் நடு அமெரிக்கா வரை, வடக்கில் யப்பான் மற்றும் தெற்கில் ஆத்திரேலியா வரை பரவியுள்ளது. இந்த இனங்கள் முக்கியமாக கடலோர நீரை ஒட்டிய பவளப் பாறைகள் மற்றும் மணல் தளப் பரப்பில் வாழ்கின்றன. வரிப்பாரைக்கு சதைப்பற்றுள்ள, இரப்பர் போன்ற உதடுகள் உண்டு. மேலும் இது இளம்வயதில் பளிச்சிடும் பொன்மஞ்சள் நிறத்தால் மற்ற பாரை மீன்களிடமிருந்து எளிதில் வேறுபடுகிறது. இதன் பிரகாசமான மஞ்சள் நிற உடலில் கருப்பு நிறப் பட்டைகளைக் கொண்டுள்ளது. இது வளரவளர இதன் நிறம் மாறி பொன்-வெள்ளி நிறமாக மாறும். வரிப்பாரைகளுக்கு இளம் வயதில் வாயின் கீழ்த்தாடையில் பற்கள் இருக்கும். வளர்ந்தபின் இந்த பற்கள் இருக்காது. இவை 120  செ.மீ நீளம் மற்றும் 15 கிலோகிராம் எடை வரை வளரும் என அறியப்படுகிறது. சிறிய வரிப்பாரை மீன்கள் பெரும்பாலும்  சுறாக்கள் மற்றும் சொறி மீன் உள்ளிட பெரிய கடல் உயிரினங்களுக்கு நெருக்கமாக கூட்டத்தோடு கூட்டமாக பின்தொடர்கின்றன. இதனால் இதர பெரிய மீன்களிடமிருந்து வரும் ஆபத்தில் இருந்து இவை தப்புகின்றன. இவை பின் தொடரும் பெரிய மீன்கள் வேட்டையாடி அவற்றில் இருந்து சிதறும் இரையை இவை கொள்கின்றன. மேலும் இந்த இனங்களின் தடித்த உதடுகளானது மணல் அல்லது பாறைகளில் இருந்து  இரையை உறிஞ்சுவதற்கு நன்கு பயன்படுத்துகின்றது.  இவை பல்வேறு வகையான மீன்கள், ஓட்டுடைய கணுக்காலிகள், மொல்லுடலிகளை உட்கொள்கின்றன. இவை 2000 மற்றும் 2010 க்கு இடையில் 1187 டன் முதல் 3475 டன் வரை உலகளவில் பிடிக்கப்பட்டன. வரிப்பாரை மீனானது பலமத்திய கிழக்கு நாடுகளின் மீன்பிடிப்புகளில் கணிசமான இடத்தை வகிக்கிறது. மேலும் இந்த மீன் ஒரு பிரபலமான மீன்பிடி விளையாட்டு மீனாகும். இது தூண்டில், ஈட்டி போன்ற சதனங்களைப் பயன்படுத்தி பிடிக்கப்படுகிறது. பல ஆசிய நாடுகள் தற்போது  நீர் வேளாண்மையில் இந்த மீன்களை வளர்க்கின்றன.

## குறிப்புகள்

பகுப்பு:மீன்கள்
குத்லவல்லெட்டி சலபதி ராவ்

**குத்லவல்லெட்டி சலபதி ராவ்** (*Gudlavalleti Chalapati Rao*) அல்லது **குத்லவல்லெட்டி வெங்கடாசலபதி ராவ்**  எனவும் அறியப்படும் இவர் ஓர் புகழ்பெற்ற எழுத்தாளரும், தத்துவஞானியும், ஆந்திரப் பிரதேச அரசின் அறக்கட்டளைத் துறையின் முன்னாள் துணை ஆணையரும் ஆவார். 1915ஆம் ஆண்டு ஆந்திரப் பிரதேசத்தின் கிருஷ்ணா மாவட்டத்தில் உள்ள குத்லவல்லேருவில் வெங்கட ராமையா குத்லவல்லெட்டி - சூர்யகாந்தம் குத்லவல்லெட்டி ஆகியோருக்கு மகனாகப் பிறந்தார். ஆந்திர பல்கலைக்கழகத்தில் இளங்கலை பட்டம் பெற்ற பின்  சென்னை பல்கலைக்கழகத்தில் இளங்கலை சட்டம் பயின்றார். பிறகு, இவர் வருவாய், வேலைவாய்ப்பு மற்றும் பயிற்சி, அறநிலையத் துறைகளில் பணியாற்றினார். இறுதியாக தேர்வு நிலை துணை ஆட்சியராக ஓய்வு பெற்றார். இறுதியாக ஆந்திரப் பிரதேசத்தின் மச்சிலிப்பட்டணத்தில் குடியேறினார். இவருக்கு கிருஷ்ணவேணி அம்மா என்பவருடன் திருமணமாகி, மூன்று மகன்களும், ஒரு மகளும் உள்ளனர்.

அறநிலையத் துறைகளில் இவர் பணியாற்றிய போது இவர் சேகரித்த பரந்த அனுபவத்துடன், இவர் ஆந்திரப் பிரதேசத்தின் ஸ்ரீகாகுளம், விசாகப்பட்டினம்(விசயநகரம் உட்பட), கிழக்கு கோதாவரி மாவட்டம் , மேற்கு கோதாவரி மாவட்டம் ஆகிய மாவட்டங்களின் கோயில்கள் குறித்து பல புத்தகங்களை எழுதியுள்ளார். இந்த புத்தகங்கள் ஆந்திராவின் கடலோரப் பிரதேசத்தில் உள்ள வரலாற்று மற்றும் பிற புகழ்பெற்ற கோயில்களைப் பற்றிய கடந்தகால தகவல்களின் சில அரிய மாதிரிகளாகும்.

அத்யாத்ம இராமாயணத்தை சமசுகிருதத்திலிருந்து தெலுங்கிலும், துளசிதாசரின்  ராமசரிதமானஸை இந்தியிலிருந்து தெலுங்கிற்கும் மொழிபெயர்த்தார். ஆந்திரப் பிரதேச சாகித்ய அகாதமி இவரது பங்களிப்பை அங்கீகரித்து, இவரது "அத்யாத்ம இராமாயணத்திற்கு" பண மானியம் வழங்கியது.

## படைப்புகளும் வெளியீடுகளும்

* பத்ராசல இராமதாஸ், 18 அக்டோபர் 1980 அன்று வெளியானது
* துளசிதாஸரின் ஸ்ரீ ராம சரித மானஸ், இந்தியிலிருந்து தெலுங்கில் மொழிபெயர்க்கப்பட்டது
* அத்யாத்ம இராமாயணம், சமசுகிருதத்தில் இருந்து தெலுங்கில் மொழிபெயர்க்கப்பட்டது
* ஸ்ரீ வெங்கடாசலம், அதன் மகிமை, திருமலை-திருப்பதி தேவஸ்தானம், 1983
* விஜயநகரம் மாவட்டத்தில் உள்ள கோவில்கள்
* கிழக்கு மற்றும் மேற்கு கோதாவரி மாவட்ட கோவில்கள்
* ஸ்ரீகாகுளம் மாவட்டத்தில் உள்ள கோவில்கள்

## சான்றுகள்

பகுப்பு:கிருஷ்ணா மாவட்ட மக்கள்
பகுப்பு:1915 பிறப்புகள்
பகுப்பு:1987 இறப்புகள்
பகுப்பு:தெலுங்கு எழுத்தாளர்கள்
பகுப்பு:தெலுங்கு கவிஞர்கள்
பகுப்பு:தெலுங்கு மக்கள்
பாலசமுத்திரம், தருமபுரி மாவட்டம்

**பாலசமுத்திரம்** (*Balasamudram*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 635 302. இது குருபர அள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 31 கிலோமீட்டர் தொலைவிலும், பாப்பிரெட்டிப்பட்டியில் இருந்து 19 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 64 வீடுகள் உள்ளன. கிராமத்தின் மொத்த மக்கள் தொகையானது 238 ஆகும். இதில் பெண்களின் எண்ணிக்கை 115 என்றும், ஆண்களின் எண்ணிக்கை 123 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஆசனாம்பா கோவில்

**ஆசனாம்பா கோயில்** (*Hasanamba temple*) இந்தியாவின் கர்நாடகா மாநிலத்தில் ஹாசன் மாவட்டத்தின் தலைமையிடமான ஹாசன் நகரத்தில் அமைந்துள்ளது. இது இந்து சமயத்தின் சாக்தப் பிரிவின் புகழ்பெற்ற அம்மன் கோயில் ஆகும். 12-ஆம் நூற்றாண்டில்  போசளப் பேரரசு காலத்தில்  கட்டப்பட்ட இக்கோயில் தீபாவளிக்கு முன்னும், பின்னும் பத்து நாட்கள் மட்டும் பக்தர்களின் வழிபாட்டிற்கு திறந்திருக்கும்.
மற்ற நாட்களில் மூடப்பட்டிருக்கும். இக்கோயிலில் சப்தகன்னியர்களுக்கும் சிறப்பிடம் உள்ளது.

## புராண வரலாறு
சப்த கன்னியர்களான பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோர் வாரணாசியில் இருந்து தெற்கு பகுதிக்கு புத்துணர்வுக்காக வலம் வந்தனர் என்றும், அந்த சப்த கன்னியர்களில்  சாமுண்டி, வராகி மற்றும் இந்திராணி ஆகிய மூவர் மட்டும்  ஹாசன் நகரில் உள்ள தேவி ஹாசனம்ப கோவிலில் நிலைகொண்டு இருப்பதாகவும், வைஷ்ணவி, கவுமாரி, மகேஸ்வரி அம்மன்கள் மட்டும் ஹாசனாம்பா கோவிலில் மண்புற்றின் வடிவத்தில் நிலைத்தார்கள் என்றும், பிராம்மி அம்மன் புதுக்கோட்டையில் நிலைக்கொண்டிருக்கிறார் என்றும் பக்தர்களால் நம்பப்படுகிறது.

## மேற்கோள்கள்

பகுப்பு:ஹாசன் மாவட்டம்
பகுப்பு:கர்நாடகாவில் உள்ள இந்துக் கோயில்கள்
பெருமாள்பாளையம் ஊராட்சி (திருப்பூர் மாவட்டம்)

**பெருமாள்பாளையம் ஊராட்சி** (*PerumāḷPāḷayam Gram Panchayat*), தமிழ்நாட்டின் திருப்பூர் மாவட்டத்தில் உள்ள குண்டடம் வட்டாரத்தில் அமைந்துள்ளது.இது முதலிபாளையம் வருவாய் கிராமத்திற்கு உட்பட்டது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2100 ஆகும். இவர்களில் பெண்கள் 1045 பேரும் ஆண்கள் 1055 பேரும் உள்ளனர்.மொத்த தலித் மக்கள் தொகை 469 ஆகும். இவர்களில் பெண்கள் 234 பேரும் ஆண்கள் 235 பேரும் உள்ளனர்.

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் மற்றும் குக்கிராமங்கள் பட்டியல்:

# அம்மாபாளையம்
# கருக்கம்பாளையம்
# காட்டுக்குட்டாம்பதி
# கொத்தனூர்
# முதலிபாளையம்
# முத்துப்புலவன்வலசு
# நத்தக்காட்டுபுதூர்
# பாரவலசு
# பெரியபனைப்பதி
# பெருமாள்பாளையம்
# புளியம்பட்டி
# ராக்கியாவலசு
# செங்காட்டுப்பதி
# தாயம்பாளையம்
# தீத்தான்வலசு
# தென்னங்கரைபாளையம்
# துலுக்கன்வலசு
# வானவராயநல்லூர்
# வரட்டுக்கரை
# வரட்டுக்கரைப்பதி
# வெங்கமேட்டுப்பதி
# விஸ்வநாதபுரம்

## சான்றுகள்


பகுப்பு:திருப்பூர் மாவட்ட ஊராட்சிகள்
பெருமாள்பாளையம்

**பெருமாள்பாளையம்** என்ற பெயரில் உள்ள கட்டுரைகள்:

* பெருமாள்பாளையம் ஊராட்சி (திருச்சி மாவட்டம்)
* பெருமாள்பாளையம் ஊராட்சி (திருப்பூர் மாவட்டம்)
சயந்தன் தாசு

**சயந்தன் தாசு** (*Sayantan Das*) இந்தியாவைச் சேர்ந்த ஒரு சதுரங்க வீரர் ஆவார். 1997 ஆம் ஆண்டு ஏப்ரல் மாதம் 8 ஆம் தேதியன்று இவர் பிறந்தார். கொல்கத்தாவைச் சேர்ந்த இவர்  2008 ஆம் ஆண்டு வியட்நாமில் நடைபெற்ற உலக இளைஞர் சதுரங்க வெற்றியாளர் பட்டத்தை வென்றார். கொல்கத்தாவில் உள்ள குட்ரிக் தேசிய சதுரங்க அகாதமியில் சயந்தன் ஒரு மாணவராகப் பயிற்சி பெற்றார்.

தற்போதைய 10 வயதுக்குட்பட்ட சதுரங்க வீரர்களுக்கான போட்டியில் பட்டம் வென்ற ஆசிய வெற்றியாளரான திப்தயன் கோசும் குட்ரிக் தேசிய சதுரங்க அகாதமியில் பயிற்சி பெற்றவர் என்பது குறிப்பிடத்தக்கதாகும். வடக்கு கொல்கத்தாவில் உள்ள இசுக்காட்டிசு தேவாலயக் கல்லூரிப் பள்ளியில் சயந்தன் தாசு படித்தார்.

பன்னாட்டு மாசுட்டர் சப்தரிசி ராய் சயந்தன் தாசுக்குப் பயிற்சி அளித்தார்.

சயந்தன் தாசு 2014 ஆம் ஆண்டு எசுப்பானியாவில் நடைபெற்ற சதுரங்கப் போட்டியில் தனது முதலாவது கிராண்டு மாசுட்டர் தகுதி நிலையை எட்டினார்.
## மேற்கோள்கள்


## புற இணைப்புகள்
*

பகுப்பு:வாழும் மக்கள்
பகுப்பு:1997 பிறப்புகள்
பகுப்பு:இந்திய சதுரங்க வீரர்கள்
பகுப்பு:கொல்கத்தா நபர்கள்
கஜனூர்

**கஜனூர்** அல்லது **தொட்டக்கஜனூர்** (**Gajanur**) தமிழ்நாட்டின் ஈரோடு மாவட்டம், தாளவாடி வட்டம், தாளவாடி ஊராட்சி ஒன்றியம், தாளவாடி ஊராட்சியில் அமைந்த கிராமம் ஆகும்.சத்தியமங்கலம் - மைசூர் செல்லும் நெடுஞ்சாலையில், தமிழ்நாடு - கர்நாடகா எல்லையிலிருந்து 4 கிலோ மீட்டர் தொலைவில் அமைந்த கஜனூர், தாளவாடிக்கு தெற்கே 1 கிலோ மீட்டர் தொலைவில் உள்ளது. இந்தக் கிராமம் சத்தியமங்கலம் வனவிலங்கு உய்வகம் மற்றும் புலிகள் காப்பகம் அருகில் அமைந்துள்ளது.

கஜனூர் கிராமம் கனனடத் திரைப்பட நடிகர் மறைந்த ராஜ்குமாரின் பிறந்த ஊராகும். இக்கிராமத்திலுள்ள மாளிகையிலிருந்து வீரப்பன், ராஜ்குமாரை 30 சூலை 2000 அன்று கடத்திச் சென்று, 108 நாட்களுக்குப் பிறகு விடுவித்தார்.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
தாளவாடி

**தாளவாடி** (*Talavady*) தமிழ்நாட்டின் ஈரோடு மாவட்டத்திலுள்ள தாளவாடி வட்டம், தாளவாடி ஊராட்சி ஒன்றியம் மற்றும் தாளவாடி ஊராட்சி ஆகியவற்றின் நிர்வாகத் தலைமையிடம் மற்றும் வருவாய் கிராமம் ஆகும்.

தாளவாடி வருவாய் கிராமம், மாவட்டத் தலைமையிடமான ஈரோட்டிற்கு தென்மேற்கே 116 கிலோ மீட்டர் தொலைவிலும், சத்யமங்கலத்திலிருந்து 58 கிலோ மீட்டர் தொலைவில் உள்ளது. தாளவாடி, ஈரோடு மாவட்டம் - கர்நாடகாவின் சாம்ராஜ்நகர் மாவட்டங்களுக்கு இடையே உள்ள காட்டின் தமிழகத்தின் எல்லை பகுதியில் அமைந்துள்ளது. இதனருகே சத்தியமங்கலம் வனவிலங்கு உய்வகம் மற்றும் புலிகள் காப்பகம் அமைந்துள்ளது. தாளவாடியின் அஞ்சல் சுட்டு எண் 638 461 ஆகும். இதனருகே சத்தியமங்கலம் மற்றும் பவானிசாகர் நகரங்கள் அமைந்துள்ளது. இதனருகில் தெங்குமரஹாடா ஊராட்சி அமைந்துள்ளது.

## கல்வி நிலையகள்
# தாளவாடி அரசு மேனிலைப் பள்ளி
# தாளவாடி ஊராட்சி ஒன்றிய நடுநிலைப்பள்ளி 
# தாளவாடி ஊராட்சி ஒன்றிய துவக்கப்பள்ளி

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
பஞ்சாப் லோக் காங்கிரஸ்

**பஞ்சாப் லோக் காங்கிரஸ்** அரசியல் கட்சியான்து, இந்திய தேசிய காங்கிரசு கட்சியின் முன்னாள் பஞ்சாப் மாநில முதலமைச்சர் அமரிந்தர் சிங்கால் 2 நவம்பர் 2021 அன்று நிறுவப்பட்டது.19 செப்டம்பர் 2022 அன்று, பஞ்சாப் லோக் காங்கிரஸ் பாரதிய ஜனதா கட்சியில் இணைக்கப்பட்டது.

## பின்னணி
பஞ்சாப் மாநில முதலமைச்சராக இருந்த அமரிந்தர் சிங்கிற்கும், நவ்ஜோத் சிங் சித்துவிற்கும் ஏற்பட்ட உட்கட்சி மோதல்கள் காரணமாக, அமரிந்தர் சிங் முதலமைச்சர் பதவியிலிருந்து 18 செப்டம்பர் 2021 அன்று விலகினார். பின் 2 நவம்பர் 2021 அன்று இந்திய தேசிய காங்கிரசு கட்சியிலிருந்து விலகி, புதிய கட்சியை துவக்கினார்.

## இதனையும் காண்க
* அமரிந்தர் சிங்
## மேற்கோள்கள்

பகுப்பு:இந்திய அரசியல் கட்சிகள்
பகுப்பு:பஞ்சாப் (இந்தியா) அரசியல் கட்சிகள்
கொக்கரக்கோ (திரைப்படம்)

***கொக்கரக்கோ*** (*Kokkarako*) 1983 ஆம் ஆண்டு வெளிவந்த இந்தியத் தமிழ்த் திரைப்படமாகும். கங்கை அமரன் எழுதி இயக்கிய இத்திரைப்படத்தை ஆர். டி. பாஸ்கர் தயாரித்தார். இத்திரைப்படம் மகேஷ், இளவரசி ஆகியோரின் அறிமுகமாகும்.

## நடிகர்கள்
* மகேஷ் (அறிமுகம்) 
* இளவரசி (அறிமுகம்)
* சசிவர்தன் (அறிமுகம்)
* சண்முகசுந்தரம் 
* சில்க் ஸ்மிதா 
* குமரிமுத்து 
* வெள்ளை சுப்பையா
*

## பாடல்கள்
இத்திரைப்படத்திற்கு இளையராஜா இசையமைத்தார். பாடல் வரிகளை வாலி, வைரமுத்து, கங்கை அமரன், சிவகாமசுந்தரி ஆகியோர் இயற்றியுள்ளனர்..

## மேற்கோள்கள்

பகுப்பு:1983 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கங்கை அமரன் இயக்கிய திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
ஜேம்ஸ் பர்கெஸ்

**ஜேம்ஸ் பர்கெஸ்** (**James Burgess** (14 ஆகஸ்டு 1832 – 3 அக்டோபர் 1916) தொல்லியல் அறிஞரும்,  1872-ஆம் ஆண்டில் இந்தியத் தொல்பொருள் வரலாறு நிறுவனத்தை நிறுவியவரும் ஆவார்.

இவர் பிரித்தானிய இந்தியாவின் மும்பை மாகாணம், சென்னை மாகாணம் மற்றும் வங்காள மாகாணம் ஆகியவற்றின் புவியியல் கழகத்தின் செயலளராக 1868 முதல் 1881 முடிய பதவி வகித்தவர். மேலும் இவர் இந்தியத் தொல்லியல் ஆய்வகத்தின் தலைமை இயக்குநராக 1886 முதல் 1889-ஆம் ஆண்டு வரை பதவி வகித்தார்.
## படைப்புகள்
**The temples of Shatrunjaya*. 1869.
**The rock temples of Elephanta*. 1871.
**Temples of Somanath, Gunagadh and Girnar*. 1870.
**Scenery and architecture in Guzarat and Rajputana*. 1873.
**Notes on Ajanta paintings*. 1879.
**The cave temples of India*. 1880. 
**Archaeological survey of Western India*. 9 vols., 1874 - 1905.
**Buddhist stupas of Amaravati, etc.* 1887.
**Antiquities of Dabhoi*. 1888.
**The Sharqi architecture of Jaiinpur*. 1889. (Editor)
**Archaeological research in India*. 1890.
**Epigraphia Indica*. 1889-94. (2 vols.)
**On Hindu astronomy*. 1893.
**Constable's hand-Gazetteer of India*. 1898.
**Hypsometry by boiling-point*. 1858 and 1863.
**Transliteration of Indian place-names*. 1868, 1894-95.
**On the error-function definite integral*. 1898. (awarded the Keith medal, R.S.E.)
**The Gandhara sculptures*. 1899 and 1900.
**Buddhist art in India*. 1901. (enlarged translation)
**The Indian sect of the Jainas*. 1903. (translated and edited)
**Fergusson's Indian and eastern architecture*. 1919. (enlarged edition)

## மேற்கோள்கள்

## வெளி இணைப்புகள்
* 
* 

பகுப்பு:1832 பிறப்புகள்
பகுப்பு:1916 இறப்புகள்
பகுப்பு:இந்தியத் தொல்லியலாளர்கள்
பகுப்பு:பிரித்தானியத் தொல்லியலாளர்கள்
பகுப்பு:பிரித்தானிய இந்தியவியலாளர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
மகேந்திர குமார் வர்மா

**மகேந்திர குமார் வர்மா** (*Mahendra Kumar Verma*) ஓர் இந்திய இயற்பியலாளர் ஆவார். 1966 ஆம் ஆண்டு மே மாதம் 27 ஆம் தேதியன்று இவர் பிறந்தார். கான்பூரில் உள்ள இந்திய தொழில்நுட்ப நிறுவனத்தில் பேராசிரியராகப் பணிபுரிகிறார். திரவ இயக்கவியல், கொந்தளிப்பு மற்றும் நேரியல் அல்லாத இயக்கவியல் ஆகிய பிரிவுகளில் நிபுணத்துவம் பெற்றுள்ளார்.

1988 ஆம் ஆண்டு சென்னையிலுள்ள இந்திய தொழில்நுட்பக் கழகத்தில் கணினி அறிவியலில் இளநிலைப் பட்டமும், 1994 ஆம் ஆண்டு அமெரிக்காவின் மேரிலாந்து மாநிலத்திலுள்ள கல்லூரிப் பூங்கா நகரில் அமைந்துள்ள  மேரிலாந்து பல்கலைக்கழகத்தில் இயற்பியலில் முனைவர் பட்டமும் பெற்றார். 
2006 ஆம் ஆண்டில் வர்மாவுக்கு இந்திய அரசின் அறிவியல் மற்றும் தொழில்நுட்பத் துறையால் சுவர்ண செயந்தி உறுப்பினர் தகுதி வழங்கப்பட்டது. 2018 ஆம் ஆண்டில் இந்தியாவின் உயர்-செயல்திறன் கணினி பங்களிப்புகளை கௌரவிக்கும் அப்துல் கலாம் கிரே உயர்-செயல்திறன் கணினி விருது வழங்கப்பட்டது. இதைத்தவிர வர்மா இந்திய தேசிய அறிவியல் அகாதமியிலும் இந்திய அறிவியல் அகாதமியிலும் தேர்ந்தெடுக்கப்பட்ட உறுப்பினராகவும் உள்ளார்.
## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:இந்திய இயற்பியலாளர்கள்
பகுப்பு:இந்திய அறிவியலாளர்கள்
ஆதவன் தொலைக்காட்சி

**ஆதவன் தொலைக்காட்சி** என்பது ஐக்கிய இராச்சியத்தில் இருந்து ஈழத்து புலம்பெயர்ந்த மக்களுக்கான 24 மணி நேர செய்மதி ஊடாக ஒளிபரப்பப்படும் பொழுதுபோக்கு தமிழ் தொலைக்காட்சி சேவை ஆகும். இந்த தொலைக்காட்சி லண்டனை தலைமையிடமாகக் கொண்டு ஐக்கிய இராச்சியம்,  இலங்கை, ஐரோப்பா போன்ற நாடுகளில் உயர் வரையறு மூலம் தனது சேவையை வழங்கிவருகிறது.

இந்த தொலைக்காட்சியில் பயண நிகழ்ச்சிகள், இலங்கை வரலாற்று பதிப்புகள், கலந்துரையாடல்கள், ஆவணப்படங்கள், செய்திகள், திரைப்படங்கள், நகைச்சுவை நிகழ்ச்சிகள், விவாத நிகழ்ச்சிகள், திரைப்படங்கள் மற்றும் வேந்தர் தொலைக்காட்சி மற்றும் புதுயுகம் தொலைக்காட்சியின் தொடர்கள் மற்றும் நிகழ்ச்சிகளை மறு ஒளிபரப்பு செய்து வருகின்றது.

## மேற்கோள்கள்

## வெளி இணைப்புகள்
* ஆதவன் தொலைக்காட்சி

பகுப்பு:தமிழ்த் தொலைக்காட்சிச் சேவைகள்
பகுப்பு:ஐரோப்பியத் தமிழ்த் தொலைக்காட்சிச் சேவைகள்
பகுப்பு:தமிழ் மகிழ்கலை தொலைக்காட்சி அலைவரிசைகள்
பகுப்பு:பிரித்தானியத் தொலைக்காட்சி நிறுவனங்கள்
முரசு தொலைக்காட்சி

**முரசு தொலைக்காட்சி** என்பது 'கலைஞர் டிவி (பி) லிமிடெட்' நிறுவனத்தால் சனவரி 26, 2012 ஆம் ஆண்டு ஆரம்பிக்கப்பட்ட 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை சென்னையை தலைமையிடமாகக் கொண்டு கலைஞர் தொலைக்காட்சியின் ஒரு துணை தொலைக்காட்சியாக செயல்பட்டு வருகின்றது.

## வரலாறு
முரசு தொலைக்காட்சி சனவரி 26, 2012 அன்று இந்திய குடியரசு தினத்தன்று முன்னாள் முதல்வர் மு. கருணாநிதி என்பவரால்  தொடங்கப்பட்டது. ஆரம்பத்தில் இந்த அலைவரிசையில் பழைய காலத்து பாடல்கள் மற்றும் திரைப்படங்களை ஒளிபரப்பு செய்து வந்தது.. பின்னர் அக்டோபர் 10, 2021 ஆம் ஆண்டு முதல் 24 மணி நேர திரைப்பட அலைவரிசையாக தன்னை அறிவித்துக்கொண்டு தனது ஒளிபரப்பை தொடர்கின்றது.

## மேற்கோள்கள்

## வெளி இணைப்புகள்
* Official facebook page of Murasu TV

பகுப்பு:2012 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:திரைப்பட அலைவரிசைகள்
வினைல் புளோரைடு

**வினைல் புளோரைடு** (*Vinyl fluoride*) C2H3F என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு வகைச் சேர்மமாகும். நிறமற்றதாகவும் இலேசான ஈதர் மணமும் கொண்டிருக்கும். புளோரோ பலபடியான பாலிவினைல்புளோரைடை தயாரிக்க உதவும் முன்னோடி ஓருருவாகப் பயன்படுத்தப்படுகிறது.
## தயாரிப்பு
வினைல் புளோரைடு  முதன்முதலில் 1901 ஆம் ஆண்டு  பெல்சிய நாட்டு வேதியியலாளர் பிரெடெரிக் சுவார்ட்சு என்பவரால்  தயாரிக்கப்பட்டது. இவரேதான் 1892 ஆம் ஆண்டில்  குளோரோ புளூரோகார்பன்களையும் முதன்முதலில் தயாரித்தார். துத்தநாகம், 1,1-இருபுளோரோ-2-புரோமோயீத்தேனுடன் ஈடுபடும் வினையை இதற்காகப் பயன்படுத்தினார். வினைல் புளோரைடு தொழில்ரீதியாக இரண்டு வழிகளில் உற்பத்தி செய்யப்படுகிறது. அசிட்டிலீன் மற்றும் ஐதரசன் புளோரைடு இரண்டும் பாதரச-வினையூக்கியின் முன்னிலையில் ஈடுபடும் வினை ஒரு வழிமுறையாகும். :
:HC≡CH  +  HF   →   CH2=CHF
1,1- குளோரோபுளோரோயீத்தேன் சேர்மத்திலிருந்தும் வினைல் புளோரைடைத் தயாரிக்க முடியும். 
:CH3CHClF  →   CH2=CHF  +  HCl 
## பாதுகாப்பு
வினைல் புளோரைடு ஐஏஆர்சி எனப்படும் புற்றுநோய் ஆராய்ச்சிக்கான பன்னாட்டு நிறுவனம் பட்டியலிட்டுள்ள குழு 2ஏ வகை புற்றுநோய் வளர்த்தி என வகைப்படுத்தப்பட்டுள்ளது. மனிதர்களுக்கு புற்றுநோயை உண்டாக்கக்கூடியது எனவும் கருதப்படுகிறது. 
## மேற்கோள்கள்

## புற இணைப்புகள்
* US Occupational Safety and Health Administration data sheet 
*CDC - NIOSH Pocket Guide to Chemical Hazards
* Vinyl fluoride data sheet, EnvironmentalChemistry.com
* Vinyl fluoride data sheet, airliquide.com 
*MSDS Safety data at inchem.org
*Information about its carcinogenity

பகுப்பு:கரிம புளோரைடுகள்
பகுப்பு:வினைல் சேர்மங்கள்
பகுப்பு:குளிர்பதனூட்டிகள்
பசுவாபுரம்

**பசுவாபுரம்** (*Basuvapuram*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643473. இது பசுவாபுரம் ஊராட்சிக்கு உட்பட்டது. பசுவாபுரம் மொத்தம் 9 வார்டு உறுப்பினர் கொண்டது. பசுவாபுரம் ஊராட்சியில் பெரும்பாலும் மக்கள் கந்தகவுண்டனூர், அம்பாலப்பட்டி கிராமத்தில் வசிக்கிறார்கள். பசுவாபுரம் ஊராட்சியில் கந்தகவுண்டனூர் கிராமத்தில் அரசு உயர்நிலைப் பள்ளி உள்ளது. பசுவாபுரம் ஊராட்சியில் கல்லாறு எனும் சிற்றாறு உள்ளது. மழை காலங்களில் மட்டும் சிறிது தண்ணீர் செல்லும். மற்ற நேரங்களில் காய்ந்து காணப்படும்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 30 கிலோ மீட்டர் தொலைவிலும் உள்ளது. கடத்தூர் ஊராட்சி ஒன்றியத்தில் இருந்து 10 கிலோ மீட்டர் தொலைவில் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 923 வீடுகள் உள்ளன. கிராமத்தின் மொத்த மக்கள் தொகையானது 3,383 ஆகும். இதில் பெண்களின் எண்ணிக்கை 1,677 என்றும், ஆண்களின் எண்ணிக்கை 1,706 என்றும் உள்ளது.

## ஊரில் உள்ள கோயில்கள்
*பசுவாபுரம் கோபால கிருஷ்ண சாமி கோயில்
*ஶ்ரீ அங்காளம்மன் திருக்கோவில், வேடியப்பன் வனம், கந்தகவுண்டனூர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பட்டலமலை

**பட்டலமலை** (*Battalamalai*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643501. இது மொரப்பூர் ஊராட்சி ஒன்றியத்துக்கும், சுங்கரஅள்ளி ஊராட்சிக்கும் உட்பட்டது.

## அமைவிடம்
இந்த ஊரானது கடத்தூரில் இருந்து 10 கிலோ மீட்டர் தொலைவிலும் உள்ளது.

## மக்கள் வகைபாடு
2009 ஆண்டு கணக்கின்படி இந்தக் கிராமத்தில் 170 வீடுகள் உள்ளன. கிராமத்தின் மொத்த மக்கள் தொகையானது  780 ஆகும். இதில் பெண்களின் எண்ணிக்கை 376 என்றும், ஆண்களின் எண்ணிக்கை 404 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
4-வினைல்பிரிடின்

**4-வினைல்பிரிடின்** (*4-Vinylpyridine*) CH2CHC5H4N  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வகைச் சேர்மமாகும். பிரிடின் வழிப்பெறுதியான இச்சேர்மத்தில் பிரிடீன் கட்டமைப்பின் 4 ஆவது நிலையில் வினைல் குழு இடம்பெற்றிருக்கும். நிறமற்றதாகவும் நீர்ம நிலையிலும் இது காணப்படுகிறது. மாசு கலந்த மாதிரிகள் பெரும்பாலும் பழுப்பு நிறத்தில் காணப்படுகின்றன. சில சிறப்பு பலபடிகளைத் தயாரிக்க உதவும் முன்னோட்டி ஓருருவாக 4-வினைல்பிரிடின் பயன்படுகிறது.
## தயாரிப்பு
4-மெத்தில்பிரிடினுடன் பார்மால்டிகைடை வினைபுரியச் செய்து 4-வினைல்பிரிடின் உற்பத்தி செய்யப்படுகிறது.  
## மேற்கோள்கள்


பகுப்பு:பிரிடின்கள்
பகுப்பு:வினைல் சேர்மங்கள்
பகுப்பு:ஒற்றைப்படிகள்
சையீதா சபானா பர்வீன் நிபா

**சையீதா சபானா பர்வீன் நிபா** (*Seyda Shabana Parveen Nipa*) வங்காள தேசத்தைச் சேர்ந்த ஒரு சதுரங்க விளையாட்டு வீராங்கனையாவார். 1969 ஆம் ஆண்டு இவர் பிறந்தார். பெண்கள் பிடே மாசுட்டர் என்ற பட்டத்தை சையீதா சபானா பர்வீன் நிபா பெற்றுள்ளார். 2100 பிடே தரப்புள்ளிகளுக்கு மேல் புள்ளிகளைப் பெற்றுள்ள சதுரங்க வீர்ர்களுக்கு பிடே மாசுட்டர் பட்டத்தை பிடே அமைப்பு வழங்குகிறது.

வங்காள தேசப் பெண்கள் சதுரங்க வெற்றியாளர் பட்டத்தை சையீதா 1989, 1995, 1997, 2002, 2003 ஆம் ஆண்டுகளில் வென்றுள்ளார். இராணி அமீது 19 முறை இப்பட்டத்தை வென்றுள்ளார். இவரையடுத்து சையீதா 5 முறை வென்று இரண்டாவது இடத்தில் உள்ளார்.

## மேற்கோள்கள்

## புற இணைப்புகள்
* 

பகுப்பு:வங்காளதேச விளையாட்டு வீரர்க்ள்
பகுப்பு:வங்காளதேசப் பெண்கள்
போசிநாய்க்கன அள்ளி

**போசிநாய்க்கன அள்ளி** (*Bosinaickenhalli*) என்பது இந்திய ஒன்றியம்,  தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643468. இது ஒசஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 18 கிலோமீட்டர் தொலைவிலும், பாப்பிரெட்டிப்பட்டியில் இருந்து 32 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 770 வீடுகள் உள்ளன. கிராமத்தின் மொத்த மக்கள் தொகையானது 3,202 ஆகும். இதில் பெண்களின் எண்ணிக்கை 1,604 என்றும், ஆண்களின் எண்ணிக்கை 1,598 என்றும் உள்ளது.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
சோனி பிக்சு

**சோனி பிக்சு** என்பது சோனி பிக்சர்ஸ் நெட்வொர்க்ஸ் இந்தியா நிறுவனத்திற்கு சொந்தமான 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை ஏப்ரல் 1, 2006 ஆம் ஆண்டு முதல் மகாராட்டிரம் மாநிலத்தில் மும்பையை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி ஆகிய மொழிகளில் இயங்கி வருகின்றது.

## வரலாறு
சோனி பிக்சு தொலைக்காட்சி ஏப்ரல் 1, 2006 அன்று ஒரு ஆங்கிலத் திரைப்பட அலைவரிசையாக ஆரம்பிக்கப்பட்டது. இந்த அலைவரிசையில் பல்வேறு உன்னதமான பழைய அமெரிக்க ஆங்கிலத் திரைப்படங்களை டிசம்பர் 31, 2010 ஆம் ஆண்டு வரை ஒளிபரப்பியது. பின்னர் சனவரி 1, 2011 அன்று இந்த அலைவரிசை புதுப்பிக்கப்பட்டு 2017 ஆம் ஆண்டு வரை சோனி பிக்சர்ஸ் என்டர்டெயின்மென்ட்டில் இருந்து புதிய மற்றும் சில பிரபலமான உள்ளடக்கத்தை ஒளிபரப்பத் தொடங்கியது.

தற்பொழுது ஆங்கில மொழித் திரைப்படங்களுடன் தமிழ், தெலுங்கு மற்றும் இந்தி ஆகிய மொழிகளில் மொழிமாற்றம் செய்யப்பட்டு தனது சேவையை தொடர்கின்றது.

## மேற்கோள்கள்

## வெளி இணைப்புகள்
* 

பகுப்பு:2006 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:தமிழ்த் தொலைக்காட்சிச் சேவைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:திரைப்பட அலைவரிசைகள்
&பிளிக்சு

**&பிளிக்சு** என்பது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமான 24 மணி நேர திரைப்பட கட்டணத் தொலைக்காட்சி சேவை ஆகும். இந்த அலைவரிசை  ஜூன் 3, 2018 ஆம் ஆண்டு முதல் மகாராட்டிரம் மாநிலத்தில் மும்பையை தலைமையிடமாக கொண்டு தமிழ், தெலுங்கு, ஆங்கிலம் மற்றும் இந்தி ஆகிய மொழிகளில் இயங்கி வருகின்றது.

ஜீ சோனி பிக்சர்ஸ் உடன் பிரத்யேக விநியோக ஒப்பந்தத்தை அறிமுகப்படுத்துவதற்கு முன்பு வால்ட் டிஸ்னி ஸ்டுடியோஸ் ஹோம் என்டர்டெயின்மென்ட், பாரமவுண்ட் பிக்சர்ஸ் மற்றும் யுனிவர்சல் ஸ்டுடியோஸ் ஆகியவற்றின் திரைப்படங்களை ஒளிபரப்பு செய்தது.

## மேற்கோள்கள்

## வெளி இணைப்புகள்
*
*&Flix 
*

பகுப்பு:2018 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:வங்காளதேசத்தில் தொலைக்காட்சி அலைவரிசைகள்
பகுப்பு:நேபாளத்தில் தொலைக்காட்சி அலைவரிசைகள்
பகுப்பு:இலங்கைத் தொலைக்காட்சி நிறுவனங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தெலுங்கு மொழி தொலைக்காட்சி அலைவரிசைகள்
பகுப்பு:இந்தி மொழி தொலைக்காட்சி அலைவரிசைகள்
பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:திரைப்பட அலைவரிசைகள்
வண்ணத்திரை

**வண்ணத்திரை** அல்லது **விடிவி** என்பது திரைப்பட கம்பி வடத் தொலைக்காட்சி சேவை ஆகும். இந்த அலைவரிசை செப்டம்பர் 24, 2008 ஆம் ஆண்டு முதல் சிங்கப்பூர் நாட்டை தலைமையிடமாக கொண்டு தமிழ் மொழியில் இயங்குகிறது. இந்த தொலைக்காட்சியில் திரைப்படங்கள் மற்றும் சிங்கப்பூர் பிரபலங்களுடன் நேரடி உரையாடல்களை ஒளிபரப்படுவதன் மூலம் இது ஒரு பிரபலமான தமிழ் ஊடகமாக அறியப்படுகிறது. 

## மேற்கோள்கள்

## வெளி இணைப்புகள்
* Facebook page

பகுப்பு:2008 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மலேசியத் தமிழ்த் தொலைக்காட்சிச் சேவைகள்
பகுப்பு:சிங்கப்பூரில் தொலைக்காட்சி நிலையங்கள்
பகுப்பு:திரைப்பட அலைவரிசைகள்
அஸ்ட்ரோ வெள்ளித்திரை

**அஸ்ட்ரோ வெள்ளித்திரை** என்பது மலேசிய நாட்டு தமிழ் மொழி திரைப்பட செய்மதித் தொலைக்காட்சி சேவை ஆகும். இந்த அலைவரிசை ஏப்ரல் 26, 2007 ஆம் ஆண்டு மலேசியா முதல் மற்றும் சிங்கப்பூர் நாடுகளில் தனது சேவையை செய்து வருகின்றது. இந்த தொலைக்காட்சியில் தமிழ்நாட்டு திரைப்படங்களுடன் உள்ளூர் தயாரிப்பு திரைப்படங்களையும் ஆங்கில உப வசனங்களுடன் ஒளிபரப்புகிறது.

## மேற்கோள்கள்

பகுப்பு:2007 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:மலேசியத் தமிழ்த் தொலைக்காட்சிச் சேவைகள்
பகுப்பு:மலேசியாவில் தொலைக்காட்சி நிலையங்கள்
பகுப்பு:திரைப்பட அலைவரிசைகள்
பரிசோதனை மருந்து

**பரிசோதனை மருந்து** (Experimental drug) என்பது ஒரு  மருந்து அல்லது தடுப்பூசி மனித அல்லது கால்நடை மருத்துவத்தில் வழக்கமான பயன்பாட்டிற்கான அரசாங்க ஒழுங்குமுறை அதிகாரிகளிடமிருந்து  ஒப்புதல் பெறப்படாத மருந்தைக் குறிக்கிறது. ஒரு மருத்துவ தயாரிப்பு ஒரு நோய் அல்லது நோய் நிலையில் பயன்படுத்த அனுமதிக்கப்பட்ட மருந்து பிற நோய்கள் அல்லது நிலைமைகளுக்கு பரிசோதனை மருந்தாகவே கருதப்படுகிறது.

அமெரிக்காவில் அமெரிக்க உணவு மற்றும் மருந்து நிர்வாகம்  மருந்துகள்  அங்கீகாரத்திற்கு பொறுப்பான அமைப்பாகும். மனித மருத்துவ பரிசோதனைகளில் சோதிக்கப்படுவதற்கு முன்பாக  ஒரு புதிய மருந்தை இவ்வமைப்பு புதிய மருந்து நிலை என்ற அங்கீகாரத்தை வழங்க வேண்டும்.  இந்த நிலையை பெற விரும்பும் மருந்தின் ஆதரவாளர் விண்ணப்பத்தைச் சமர்ப்பிக்க வேண்டும், விண்ணப்பத்தில் பாதுகாப்பு மற்றும் செயல்திறனுக்கான ஆய்வகம் மற்றும் விலங்கு பரிசோதனை தரவுகள் அடங்கும்.  ஓர் உயிரினம் அல்லது அதன் தயாரிப்புகளில் இருந்து தயாரிக்கப்படும் மருந்து, அதே ஒப்புதல் செயல்முறைக்கு உட்படுகிறது, ஆனால் இது உயிரியல் உரிம விண்ணப்பம்  என்ற பெயரால் அழைக்கப்படுகிறது. உயிரியல் மருந்துகளில்  எதிர் உயிரிகள், சுரப்பு புரதங்கள் மற்றும் தடுப்பூசிகள் ஆகியவை அடங்கும்.

கனடாவில், மருத்துவ பரிசோதனையைத் தொடங்கும் முன் , சுகாதார கனடாவின் சுகாதாரத் தயாரிப்புகள் மற்றும் உணவுக் கிளையில் மருத்துவ பரிசோதனை விண்ணப்பம்  தாக்கல் செய்யப்பட வேண்டும். மருந்தின் சிகிச்சை விளைவு எதிர்மறையான பக்க விளைவுகளை விட அதிகமாக இருப்பதாக மருத்துவ பரிசோதனை முடிவுகள் காட்டினால், ஆதரவாளர் *புதிய மருந்து சமர்ப்பிப்பை* தாக்கல் செய்ய வேண்டும். 

ஐரோப்பிய ஒன்றியத்தில் (EU) மருத்துவ பரிசோதனைகள் ஐரோப்பிய மருந்துகள் முகமை மூலம் கட்டுப்படுத்தப்படுகின்றன. 2019 ஆம் ஆண்டு முதல் மருத்துவ பரிசோதனைகளுக்கான அனைத்து பயன்பாடுகளும் மையப்படுத்தப்பட்ட ஐரோப்பிய ஒன்றிய தளம் மற்றும் தரவுத்தளத்தைப் பயன்படுத்த வேண்டும். அனைத்து மருத்துவ பரிசோதனை முடிவுகளும் சாதாரண நபர்களின் மொழியில் எழுதப்பட்ட சுருக்கத்துடன் பொதுமக்களுக்குக் கிடைக்கும். 

## மேற்கோள்கள்

## புற இணைப்புகள்
* புற்றுநோய் விதிமுறைகளின் பொது டொமைன் NCI அகராதியில் பரிசோதனை மருந்து நுழைவு

பகுப்பு:மருத்துவம்
பகுப்பு:மருந்தியல்
எசுஎசு மியூசிக்கு

**எஸ்எஸ் மியூசிக்கு** என்பது 'மீடியா பிரைவேட் லிமிடெட்' நிறுவனத்திற்கு சொந்தமான இசை செய்மதித் தொலைக்காட்சி சேவை ஆகும். இந்த அலைவரிசை ஏப்ரல் 14, 2001 ஆம் ஆண்டு முதல் சென்னையை தலைமையகமாகக் கொண்டு தமிழ், தெலுங்கு, மலையாளம் மற்றும் கன்னடம் போன்ற மொழிகளில் இயங்கி வருகின்றது.

இந்த அலைவரிசையில் இந்திய மொழி பாடல்களுடன் ஐக்கிய அமெரிக்கா, ஐக்கிய இராச்சியம் மற்றும் ஐரோப்பா பகுதிகளில் இருந்து முக்கிய சர்வதேச இசையையும் ஒளிபரப்புகிறது. 2004 ஆம் ஆண்டில் 'எம்டிவி சவுத்' என அறிமுகப்படுத்துவதற்காக எம்டிவி இந்திய நிறுவனத்தை கையகப்படுத்த அணுகியது, ஆனால் ஒப்பந்தம் தோல்வியடைந்தது. 

## வரலாறு
எஸ்எஸ் மியூசிக் என்பது 'தெற்கு மசாலா இசை' என்ற அர்த்தம் ஆகும். இது ஏப்ரல் 14, 2001 அன்று ஒரு தூய இசை பொழுதுபோக்கு அலைவரிசையாக தொடங்கப்பட்டது. ஆங்கிலம் அவர்களின் தொடர்பு மொழியாகவும், முக்கியமாக தமிழ், தெலுங்கு, மலையாளம் மற்றும் கன்னடம் ஆகிய பன்மொழி வடிவத்திலும் முக்கியமாக இந்தியாவின் தென்னிந்திய மக்களை இலக்கு வைத்து ஆரம்பிக்கப்பட்டுள்ளது.

## மேற்கோள்கள்

## வெளி இணைப்புகள்
* Official website

பகுப்பு:2001 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:இசை தொலைக்காட்சி அலைவரிசைகள்
பகுப்பு:கன்னடத் தொலைக்காட்சி அலைவரிசைகள்
பகுப்பு:தெலுங்கு மொழி தொலைக்காட்சி அலைவரிசைகள்‎
பகுப்பு:மலையாள மொழி தொலைக்காட்சி அலைவரிசைகள்
நெப்ரா வான் தட்டு

**நெப்ரா வான் தட்டு** என்பது சுமார் 30 சென்டி மீட்டர் (11+3⁄4 அங்குலம்) விட்டம் மற்றும் 2.2 கிலோ கிராம் (4.9 எல்பி) எடை கொண்ட ஒரு வெண்கல வட்டு ஆகும். நீலம்-பச்சை நிறக் களிம்பு ஏறிய இத்தட்டில், தங்கத்தால் மெருகூட்டப்பட்ட சூரியன் அல்லது முழுநிலவு, ஒரு சந்திர பிறை, நட்சத்திரங்கள் மற்றும் 7 நட்சத்திரக் கூட்டம் மற்றும் கதிர்திருப்பதைக் குறிக்கும் இரு புறங்களிலும் லாட வடிவங்களும் கொண்டது.இத்தட்டின் பின்புறத்தில் வாட்கள், கத்திகள், கோடாரிகள் மற்றும் வளையல்களின் உருவங்கள் உள்ளது.   

வெண்காலத்தைச்  சேர்ந்த இந்த நெப்ரா வான் தட்டு கிமு 1600 - கிமு 1560 இடைப்பட்ட காலத்தைச் சேர்ந்தது. நெப்ரா வான் தட்டு தொல்பொருள் ஜெர்மனி நாட்டின் நெப்ரா எனும் தொல்லியல் களத்தில் 1999-ஆம் ஆண்டில் கண்டுபிடிக்கப்பட்டது. நமது பூமி, சந்திரன், சூரியன் மற்றும் நட்சத்திரங்களைக் கொண்ட பால்வெளி மண்டலத்தைக் காட்டும் நெப்ரா வான் தட்டு, அகழாய்வில் கண்டெடுக்கப்பட்ட முதல் வானியல் தொல்பொருள் ஆகும்.

11 மில்லியன் அமெரிக்க டாலர் மதிப்புடைய நெப்ரா வான் தட்டு தற்போது பிரித்தானிய அருங்காட்சியகத்தில் உள்ளது.

## மேற்கோள்கள்

## மேலும் படிக்க
* Ute Kaufholz: *Sonne, Mond und Sterne. Das Geheimnis der Himmelsscheibe.* Anderbeck, Anderbeck 2004, 
* Landesamt für Archäologie Sachsen-Anhalt (Hrsg.): *Archäologie in Sachsen-Anhalt.* Dt. Verl. d. Wissenschaften, Halle 1.2002, S.7–31. 
* Frank Hagen von Liegnitz: *Die Sonnenfrau* Weihnachtsgabe der WeserStrom Genossenschaft, Bremen 2002.
* Harald Meller (Hrsg.): *Der geschmiedete Himmel. Die weite Welt im Herzen Europas vor 3600 Jahren.* Ausstellungskatalog. Theiss-Verlag, Stuttgart 2004, 
* Katja Näther, Sven Näther: *Akte Nebra – Keine Sonne auf der Himmelsscheibe?* Naether, Wilhelmshorst 2004, 
* *[[National Geographic (magazine)|National Geographic]] Deutschland.* Gruner + Jahr, Hamburg 2004,1, S.38–61, 
* Uwe Reichert: *Der geschmiedete Himmel.* in: *[[Spektrum der Wissenschaft]].* Heidelberg 2004,11, S.52–59. 
* Ch. Sommerfeld : ...Sterne mal Sterne durch Sonne ist Mond - Bemerkungen über die Nebra-Scheibe, *Praehistorische Zeitschrift*, 87(1) 2012, S. 110–131. 
* Diedrich, Cajus: The "Sky Disk of Nebra" – revision to daily life "marriage and fertility" in the final Hallstatt (Early Iron Age, HaC-D) times. American Journal of Humanities and Social Science, 21, 2021, 1-26. http://journalsonline.org/american-journal-of-humanities-and-social-science/

## வெளி இணைப்புகள்
* Archaelogy of The Nebra Sky Disc
* The Nebra Sky Disk: Is the world’s oldest star map really a map at all?
* Nebra Sky Disc, Documentary heritage submitted by Germany and recommended for inclusion in the Memory of the World Register in 2013.
* Official Landesmuseum website
* Study: Bronze disk is astronomical clock, United Press International, 2 March 2006.
* Calendar question over star disc, BBC News, 25 June 2007.
*  Wolfhard Schlosser, Die Himmelsscheibe von Nebra - ein früher Blick des Menschen ins Universum (astronomie.de)
*  Norbert Gasch, Eine vollständig astronomische Interpretation, 17 May 2005 (astronomie.de)
பகுப்பு:தொல்பொருட்கள்
பகுப்பு:செருமனி
கேப்டன் நியூசு

**கேப்டன் நியூசு** என்பது தமிழ் மொழியில் இயங்கும் கேப்டன் மீடியா நெட்வொர்க்குற்கு சொந்தமான 24 மணி நேர செய்தி தொலைக்காட்சி சேவை ஆகும். இது தமிழ்நாட்டின் அரசியல் கட்சிகளில் ஒன்றான தேசிய முற்போக்கு திராவிட கழகத்தின் தலைவரான விஜயகாந்த் என்பவரால் ஆகத்து 29, 2012 அன்று ஆரம்பிக்கப்பட்டு, சென்னையை தலைமையிடமாகக் கொண்டு இயங்கி வருகின்றது.

## மேற்கோள்கள்

## வெளி இணைப்புகள்
* Captain News 

பகுப்பு:2012 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:செய்தி தொலைக்காட்சி அலைவரிசைகள்
எழுமுகத்திண்மம்

**எழுமுகத்திண்மம்** அல்லது **எழுமுகி** (*heptahedron*) என்பது ஏழு முகங்கள் கொண்ட பன்முகியாகும். எழுமுகிகள் வெவ்வேறான அடிப்படை வடிவங்களில் அமையலாம். அறுகோணப் பட்டைக்கூம்பு, ஐங்கோணப் பட்டகம் இரண்டும் நன்கறியப்பட்ட இரு எழுமுகிகளாகும். எழுமுகிகள், ஒழுங்குப் பன்முகிகள் இல்லை.

## வேறுபட்ட எழுமுகிகள்
விளிம்புகளின் நீளங்களையோ, விளிம்புகளுக்கு அல்லது முகங்களுக்கு இடைப்பட்டக் கோணங்களையோ மாற்றுவதன் மூலம் ஒன்றை மற்றொன்றுக்கு ஒத்ததாக  மாற்ற முடியாத எழுமுகிகள், இடவியலாக வேறுபட்ட எழுமுகிகள் எனப்படும். இத்தகைய எழுமுகிகளில் எந்தவிரு எழுமுகிகளிலும் பக்கங்கள், முனைகளின் அமைப்புகள் வேறுபட்டிருக்கும்.

### குவிவு எழுமுகிகள்
ஆடி எதிருருக்கள் நீங்கலாக 34 இடவியலாக வேறுபட்ட குவிவு எழுமுகிகள் உள்ளன. ஒவ்வொரு வகைக்கும் ஒரு எடுத்துக்காட்டென கீழே தரப்பட்டுள்ளது.

## மேற்கோள்கள்


## வெளியிணைப்புகள்
*Polyhedra with 4–7 Faces by Steven Dutch
*

பகுப்பு:பன்முகத்திண்மங்கள்
இந்திய உணவக நிறுவனம், திருப்பதி

**இந்திய உணவக நிறுவனம், திருப்பதி** (ஐசிஐ-திருப்பதி)(Indian Culinary Institute, Tirupati (ICI-Tirupati) என்பது ஆந்திரப் பிரதேசத்தின் சித்தூர் மாவட்டம் திருப்பதியில் மத்திய சுற்றுலாத் துறை அமைச்சகத்தால் இந்தியாவில் நிறுவப்பட்ட முதல் உணவக மேலாண்மை நிறுவனம் ஆகும். இது அலிபிரையில் மாநில உணவக மேலாண்மை நிறுவன வளாகத்தில் தற்காலிகமாக 2016-17 கல்வியாண்டில் வகுப்புக்கள் தொடங்கியது.  இந்நிறுவனத்தின் மாணவர் சேர்க்கை கூட்டு நுழைவுத் தேர்வு மூலம் நடைபெறுகிறது. 2018ஆம் ஆண்டில் திருப்பதி விமான நிலையத்திற்கு அருகிலுள்ள இதன் வளாகத்திற்குக் கட்டடப் பணிகள் முடிவடைந்ததும் மாற்றப்பட்டது. இதே ஆண்டில் உணவக ஆர்வலர்களுக்கா நொய்டாவில்  வளாகத்தையும் திறந்தது.

2019-20 கல்வியாண்டிலிருந்து இரண்டு வளாகங்களிலும் முதுநிலை வணிக நிர்வாகம் உணவக மேலாண்மை படிப்பில் மாணவர் சேர்க்கைத் தொடங்கியது. 

## மேற்கோள்கள்

 
## வெளி இணைப்புகள்
* 

பகுப்பு:ஆந்திரப் பிரதேசத்தில் கல்வி
சிறீ வெங்கடேசுவரா சட்டக் கல்லூரி

**சிறீ வெங்கடேசுவரா சட்டக் கல்லூரி** (*Sri Venkateswara College of Law*) இந்தியாவின் ஆந்திரப் பிரதேச மாநிலத்தில் திருப்பதியில் அமைந்துள்ள தனியார் சட்டக் கல்லூரியாகும். இக் கல்லூரியில் 3 வருட எல். எல். பி. மற்றும் ஐந்தாண்டுகள் ஒருங்கிணைந்த இளங்கலைச் சட்டப் படிப்பினை வழங்குகிறது. இதுபுது தில்லியின் இந்திய வழக்குரைஞர் கழகத்தின்அங்கீகாரம் பெற்றுள்ளது. இக்கல்லூரி திருப்பதி சிறீ வெங்கடேசுவரா பல்கலைக்கழக இணைவு கல்லூரியாகும்.

## வரலாறு
இக்கல்லூரி ஆந்திரப் பிரதேச அரசிடம் அனுமதி பெற்று 1991-ல் நிறுவப்பட்டது. இக்கல்லூரி 1992ஆம் ஆண்டு ஜூன் 1 அன்று சிறீ வெங்கடேசுவரா பல்கலைக்கழகத்துடன் இணைந்தது.

## மேற்கோள்கள்

 
பகுப்பு:ஆந்திரப்பிரதேச பல்கலைக்கழகங்கள்
பகுப்பு:ஆந்திரப் பிரதேசத்தில் கல்வி
துரை சந்திரசேகர்

**துரை சந்திரசேகர்** (*Durai. Chandrasekar*) என்பவர் இந்திய அரசியல்வாதி மற்றும் தமிழ்நாடு சட்டப் பேரவை உறுப்பினர் ஆவார். இவர் சென்னையினை அடுத்துள்ள மாதவரத்தினை சார்ந்தவர். சந்திரசேகர் சென்னை தியாகராசர் கல்லூரியில் தாவரவியலில் இளம் அறிவியல் பட்டமும், சென்னை சட்டக் கல்லூரியில் சட்டம் படித்து பட்டம் பெற்றுள்ளார். இவர் 2021ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திருவள்ளூர் மாவட்டம் பொன்னேரி சட்டமன்றத் தொகுதியில் இந்திய தேசிய காங்கிரசு கட்சியின்ன் வேட்பாளராகப் போட்டியிட்டு தமிழகச் சட்டமன்ற உறுப்பினராகத் தேர்ந்தெடுக்கப்பட்டார்.

## தேர்தல் செயல்பாடு
2021 தமிழ்நாடு சட்டமன்றத் தேர்தல் : பொன்னேரி 

## மேற்கோள்கள்

பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:1972 பிறப்புகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
மழநாடு

**மழவர் நாடு** அல்லது **மழநாடு** (*Mazhanadu*) என்பது  தொண்டை நாடு, கொங்கு மண்டலம், கர்நாடகம் ஆகியவற்றின் இடையே உள்ள நிலப் பகுதியை குறிப்பிடப்படுவதாகும். மழநாடு  சேர மரபினரின் கிளைக் குடியினரால் ஆளப்பட்ட பகுதியாகும். மழநாட்டில்  சேலம், நாமக்கல், தர்மபுரி, கிருஷ்ணகிரி மாவட்டங்கள் அடங்கும். பண்டைய சங்க காலத்தில் இப்பகுதியை மழவர் மன்னன் **கொல்லி மழவன்** ஆண்டான். பிரபல சங்க கால பெண் புலவரான ஔவையார். தகடூரைச் சேர்ந்த அதியமான் நெடுமான் அஞ்சி, கொல்லிமலை வல்வில் ஓரி போன்ற மழவர் தலைவர்களுடன் நல்லுறவு கொண்டிருந்தார். மழநாடு மேல்மழநாடு (மேற்கு மழநாடு),    கீழ்மழநாடு (கிழக்கு மழநாடு) என இரு பெரும் பிரிவுகளாகப் பிரிக்கப்பட்டிருந்தது. கீழ்மழநாடு ஒரு காலத்தில் கொல்லி மழவனாலும் அவரது மரபினராலும் ஆளப்பட்டது. கீழ்மழநாடு அதன் நீர் வளத்திற்காக நன்கு அறியப்பட்டதாக ஒரு தமிழ்க் கவிதையில் குறிப்பிடப்பட்டுள்ளது.

## மழநாடு மண்டலம்
தமிழ்நாட்டில் 'மழநாடு' பகுதியைக் கொண்ட மாவட்டங்களின் புவியியல் மற்றும் மக்கள்தொகை போன்றவை கீழே உள்ள அட்டவணையில் பட்டியலிடப்பட்டுள்ளது.

## மேற்கோள்கள்

பகுப்பு:தமிழ்நாடு மண்டலங்கள்
சிறீ வெங்கடேசுவரா கால்நடை மருத்துவப் பல்கலைக்கழகம்

thumb|வலது|ஸ்ரீ வெங்கடேஸ்வரா கால்நடை பல்கலைக்கழகத்தின் முகப்பு
**சிறீ வெங்கடேசுவரா கால்நடை மருத்துவப் பல்கலைக்கழகம்** (*Sri Venkateswara Veterinary University*) என்பது இந்தியாவின் ஆந்திரப் பிரதேசத்தின் சித்தூர் மாவட்டத்தில் திருப்பதியில் அமைந்துள்ள மாநிலப் பல்கலைக்கழகம் ஆகும். இப்பல்கலைக்கழகம் 2005ஆம் ஆண்டு ஆந்திரப் பிரதேச அரசால் நிறுவப்பட்டது. இப்பல்கலைக்கழகம்கால்நடை மருத்துவப் படிப்பு மற்றும் ஆய்வில் கவனம் செலுத்துகிறது.

## வரலாறு
சிறீ வெங்கடேஸ்வரா கால்நடை மருத்துவப் பல்கலைக்கழகம் 1955-ல் பாபட்லாவில் கால்நடை அறிவியல் கல்லூரியை நிறுவியதன் மூலம் தொடங்கியது. பின்னர் 1957-ல் திருப்பதிக்கு மாற்றப்பட்டது.

செப்டம்பர் 2004-ல் கல்லூரியின் பொன்விழா கொண்டாட்டத்தின் போது, அப்போதைய ஆந்திரப் பிரதேச முதல்வர் பல்கலைக்கழகத்தை நிறுவுவதாக அறிவித்தார். இக்கல்லூரி பல்கலைக்கழகமாக மார்ச் 30, 2005 அன்று நிறைவேற்றப்பட்ட *சிரீ வெங்கடேசுவரா கால்நடை மருத்துவ பல்கலைக்கழக சட்டம், 2005* மூலம் செயல்பாட்டிற்கு வந்தது. 2005 ஜூலை 15 அன்று எ. சா. ராஜசேகர் ரெட்டியால் இப்பல்கலைக்கழகம் அதிகாரப்பூர்வமாகத் திறந்து வைக்கப்பட்டது. ஆச்சார்யா என். ஜி. ரங்கா வேளாண்மைப் பல்கலைக்கழக கால்நடை அறிவியல் துறையின் செயல்பாடுகளை இப்பல்கலைக்கழகம் தனது கட்டுப்பாட்டில் கொண்டுவந்தது.

### துணை வேந்தர்
பல்கலைக்கழகத்தின் முன்னாள் துணைவேந்தர்கள் அவர்கள் பொறுப்பேற்ற நாளுடன்:

* பிரியதர்ஷி தாஷ்: 5 ஆகஸ்ட் 2005 (சிறப்பு அதிகாரி)
* மன்மோகன் சிங்: 25 மே 2006 சிறப்பு அதிகாரியாக, 15 செப்டம்பர் 2006 துணைவேந்தராக, 12 நவம்பர் 2007 துணைவேந்தர் பொறுப்பு.
* டி. வி. ஜி.கிருஷ்ண மோகன்: 14 ஏப்ரல் 2008
* முகமது அபீசு: 12 ஜனவரி 2010 (பொறுப்பு)
* வி. பிரபாகர் ராவ்: 27 அக்டோபர் 2010
* மன்மோகன் சிங்: 31 அக்டோபர் 2013
* ஒய். அரி பாபு: 17 ஏப்ரல் 2017
* பூனம் மலகொண்டையா: 17 ஏப்ரல் 2017 (பொறுப்பு)
* வேலுகோடி பத்மநாப ரெட்டி: 5 ஆகஸ்ட் 2020

## குறிப்பிடத்தக்க முன்னாள் மாணவர்கள்
* கண்ணேபோயின நாகராஜு, பேராசிரியர், பிங்காம்டன் பல்கலைக்கழகம்

## மேற்கோள்கள்

 
## வெளி இணைப்புகள்

* 

பகுப்பு:ஆந்திரப் பிரதேசத்தில் கல்வி
சிரிப்பொலி தொலைக்காட்சி

**சிரிப்பொலி தொலைக்காட்சி** என்பது 'கலைஞர் டிவி (பி) லிமிடெட்' நிறுவனத்திற்கு சொந்தமான 24 மணி நேர நகைச்சுவை தொலைக்காட்சி சேவை ஆகும். இந்த அலைவரிசை பிப்ரவரி 21, 2009 அன்று இசையருவி தொலைக்காட்சியின் ஓராண்டு நிறைவு தினத்தன்று கலைஞர் தொலைக்காட்சியின் ஒரு பகுதியாகவும், நகைச்சுவை ரசிகர்களுக்காக பிரத்யேகமான பொழுதுபோக்கிற்காக உருவாக்கப்பட்டது.

ஆதித்யா தொலைக்காட்சிக்கு அடுத்தபடியாக நகைச்சுவைக்கு என்று இருக்கும் இரண்டாவது அலைவரிசை இதுவாகும். நகைச்சுவையாளர்களை கௌரவிக்கும் விதமாக்க இந்த தொலைக்காட்சியில் 'சிரிப்பொலி விருது' என்ற பெயரில்  2011 ஆம் ஆண்டு விருது வழங்கப்பட்டது. அத்துடன் விடியும் வரை சிரி, சிரிப்பு மழை, செம ரகளை, சிந்தனை சிரிப்பு போன்ற பல நகைச்சுவை சார்ந்த நிகழ்ச்சிகள் ஒளிபரப்பு செய்கிறது.

## வரலாறு
இந்த அலைவரிசை பிப்ரவரி 21, 2009 அன்று நடிகர்கள் கமல்ஹாசன், மனோபாலா, எம். எசு. பாசுகர் போன்ற பல திரைப்பட நட்சத்திரங்கள் முன்னிலையிலும் இசையருவி தொலைக்காட்சியின் ஓராண்டு நிறைவு தினத்தன்று ஆரம்பிக்கப்பட்டது.

## மேற்கோள்கள்

பகுப்பு:2009 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:நகைச்சுவை தொலைக்காட்சி வலைப்பின்னல்கள்
தொழில்துறை சூழலியல் பன்னாட்டு சங்கம்

**தொழில்துறை சூழலியல் பன்னாட்டு சங்கம்** (*International Society for Industrial Ecology*) என்பது தொழில்துறை சூழலியலின் வளர்ச்சி மற்றும் பயன்பாட்டை ஊக்குவிக்கும் நோக்கத்துடன்  செயல்படும் ஒரு பன்னாட்டு தொழில்முறை சங்கமாகும் .  

## வரலாறு
தொழில்துறை சூழலியல் பன்னாட்டு **சங்கம் தொடங்குவதற்கான** முடிவு 2000 ஆம் ஆண்டு சனவரி மாதத்தில்  நியூயார்க் அறிவியல் அகாதமியில்  பல்வேறு துறைகளைச் சேர்ந்த நிபுணர்கள் கலந்து கொண்ட தொழில்துறை சூழலியல் தொடர்பான கூட்டத்தில் எடுக்கப்பட்டது. சமூகத்தில் முறையாக 2001 ஆம் ஆண்டு பிப்ரவரி மாதம் முதல் உறுப்பினர்கள் சேர்க்கை தொடங்கியது.

## உறுப்பினர்
வைலே-பிளாக்வெல் இணையதளத்தில் இருந்து வாங்கக்கூடிய பல்வேறு வகையான உறுப்பினர்களை தொழில்துறை சூழலியல் பன்னாட்டு சங்கம் வழங்குகிறது. யேல் பல்கலைக்கழகத்தின் சார்பாக வைலே-பிளாக்வெல் வெளியிட்ட தொழில்துறை சூழலியல் இதழின் 6 இதழ்களுக்கான அணுகலை உறுப்பினர்கள் பெறுகிறார்கள், அத்துடன் தொழில்துறை சூழலியல் பன்னாட்டு சங்கத்தின் மாநாடுகளில் கலந்துகொள்வதற்கான தள்ளுபடிகள் மற்றும் வைலே-பிளாக்வெல் இணையதளம் வெளியிட்ட புத்தகங்களுக்கான தள்ளுபடிகள் உறுப்பினர்களுக்குக் கிடைக்கும்.  

தொழில்துறை சூழலியல் பன்னாட்டு சங்கத்தின் சமீபத்திய மாநாடுகள் தென் கொரியாவில் உள்ள உல்சான் பல்கலைக்கழகம்,  மெல்போர்ன், ஆத்திரேலியா,  கலிபோர்னியா பல்கலைக்கழகம், பெர்க்லி,  மற்றும் இசுடாக்கோம் சுற்றுச்சூழல் நிறுவனம் போன்ற இடங்களில் நடத்தப்பட்டுள்ளன . 

## மேற்கோள்கள்

## புற இணைப்புகள்

பகுப்பு:பன்னாட்டு அமைப்புகள்
சத்யம் தொலைக்காட்சி

**சத்யம் தொலைக்காட்சி** என்பது 'சத்யம் மீடியா விசன் பிரைவேட்டு லிமிடெட்டு' என்ற நிறுவனத்திற்கு சொந்தமான 24 மணி நேரச் செய்தி வழங்கும்  தொலைக்காட்சி சேவை ஆகும். இந்த அலைவரிசை அக்டோபர் 2, 2010 ஆம் ஆண்டு முதல் ராயபுரரத்தையை தலைமையகமாகக் கொண்டு இயங்கி வருகின்றது. இது டாக்டர். பி. ஐசக் லிவிங்ஸ்டோன் என்பவரால் நிர்வகிக்கப்படுகிறது.

## மேற்கோள்கள்

## வெளி இணைப்புகள்
* சத்யம் தொலைக்காட்சி
* Sathiyam tv on YouTube
* Facebook Live News Feed

பகுப்பு:2010 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:செய்தி தொலைக்காட்சி அலைவரிசைகள்
சிந்தல்பாடி

**சிந்தல்பாடி** (*Chintalpadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643466.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 30 கிலோமீட்டர் தொலைவிலும், பாப்பிரெட்டிப்பட்டியில் இருந்து 20 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 1,429 வீடுகள் உள்ளன. கிராமத்தின் மொத்த மக்கள் தொகையானது 5,448 ஆகும். இதில் பெண்களின் எண்ணிக்கை 2,735 என்றும், ஆண்களின் எண்ணிக்கை 2,713 என்றும் உள்ளது.

## ஊரில் உள்ள கோயில்கள்
* சிந்தல்பாடி சிவனேஸ்வரர் கோயில்
* சிந்தல்பாடி சிவனீசுவரமுடையார் கோயில்

## மேற்கோள்கள்

பகுப்பு:தர்மபுரி மாவட்டத்திலுள்ள கிராமங்கள்
மக்கள் அறிவியல் நிறுவனம்

**மக்கள் அறிவியல் நிறுவனம்** (*People's Science Institute*)  இந்தியாவின் உத்தராகண்டம் மாநிலத்திலுள்ள  டேராடூனில்  இயங்கும் ஓர் அரசு சாரா நிறுவனமாகும். இயற்கை வள மேலாண்மை, பாதுகாப்பு உயிரியல் மற்றும் நிலையான வளர்ச்சியை இந்நிறுவனம் ஊக்குவிக்கிறது. 1988 ஆம் ஆண்டில்  நிறுவப்பட்டது 

## நிறுவுதல்
"ஏழைகளுக்கு அதிகாரமளித்தல் மற்றும் கிடைக்கக்கூடிய மனித மற்றும் இயற்கை வளங்கள் உற்பத்தி போன்றவற்றை நிலையாகவும்  சமமாகவும் பயன்படுத்துவதன் மூலம் வறுமையை ஒழிக்க உதவுவது" என்பது இவ்வமைப்பின் கூறப்பட்ட நோக்கம் ஆகும்.

## செயல்பாடுகள்

### கங்கை மாசு
கங்கையின் மாசுபாட்டைக் குறைக்க எடுக்கப்பட வேண்டிய நடவடிக்கைகள் குறித்து மக்கள் அறிவியல் நிறுவனம் தொடர்ந்து பேசுகிறது.

### நதியில் அணைக்கட்டு
மக்கள் அறிவியல் நிறுவனத் தலைவர்  குரு தாசு அகர்வால் கங்கை பாதுகாப்பு தொடர்பாக அரசாங்கம் செயலற்று மௌனமாக இருப்பதை எதிர்த்து உண்ணாவிரதப் போராட்டம் மேற்கொண்டார். குறிப்பாக இவர் உலோகரிநாக் பாலா நீர் மின் திட்டம் மற்றும் பாகீரதி ஆற்றின் குறுக்கே பல மனேரி திட்டம் ஆகிய திட்டங்கள்  கட்டுவதை நிறுத்த முயன்றார்.

மற்ற நிறுவன ஊழியர்களும் நீர்ப்பொறியியல் திட்டங்களுக்கு தண்ணீரை பெருமளவில் இடமாற்றம் செய்வது தொடர்பான தலைப்புகளில் இதேபோல் எழுதியுள்ளனர்.
## மேற்கோள்கள்

## புற இணைப்புகள்

பகுப்பு:நீர் மாசுபாடு
பகுப்பு:சுற்றுச்சூழல் பாதுகாப்பு
பகுப்பு:சுற்றுச்சூழல் செயற்பாட்டாளர்கள்
பகுப்பு:தேராதூன் மாவட்டம்
கெடகார அள்ளி

**தேவராஜபாளையம்** (*Gedakarahally*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643470.  இது ஒபிலிநாய்க்கனஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 22 கிலோமீட்டர் தொலைவிலும், பாப்பிரெட்டிப்பட்டியில் இருந்து 26 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 303 வீடுகள் உள்ளன. கிராமத்தின் மொத்த மக்கள் தொகையானது 1,219 ஆகும். இதில் ஆண்கள் 647 பெண்கள் 572 ஆவா்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
கிவா கானரசு

**கிவா கானரசு** என்பது ஒரு நடு ஆசிய அரசியல் அமைப்பு ஆகும். இது 1511ஆம் ஆண்டு முதல் 1920ம் ஆண்டு வரை உருசியாவின் குவாரசமியா வரலாற்றுப் பகுதியில் அமைந்திருந்தது. 1740 முதல் 1746 ஆம் ஆண்டு வரை அப்சரித்து நாதிர் ஷாவின் ஆக்கிரமிப்பால் குறுகிய காலத்திற்கு தடைப்பட்டிருந்தது. அரல் கடலுக்குத் தெற்கே கீழ் அமு தரியா ஆற்றின் பாசனம் பெற்ற சமவெளியை மையமாக கொண்டு இந்த அரசு அமைந்திருந்தது. இதன் தலைநகரம் கிவா ஆகும். அசுதிரகான் பகுதியில் இருந்து வந்த கொங்கிராடு என்று அழைக்கப்பட்ட ஒரு துருக்கிய-மங்கோலியப் பழங்குடியினரால் இந்த நாடு ஆளப்பட்டது. தற்போதைய மேற்கு உசுப்பெக்கிசுத்தான், தென்மேற்கு கசக்கஸ்தான் மற்றும் பெரும்பாலான துருக்குமேனிசுத்தான் ஆகிய பகுதிகளைத் தன்னகத்தே இந்த நாடு கொண்டிருந்தது. பத்தொன்பதாம் நூற்றாண்டின் இரண்டாம் பாதியில் உருசியர்களின் வருகை வரை இந்த அரசு நீடித்திருந்தது.

1873 ஆம் ஆண்டு இந்த நாடு அதனளவில் மிகவும் சுருங்கி உருசியாவின் பாதுகாப்பு பெற்ற பகுதி என்ற நிலைக்குத் தள்ளப்பட்டது. 1917 ஆம் ஆண்டு நடைபெற்ற உருசியப் புரட்சியைத் தொடர்ந்து கிவாவிலும் புரட்சி ஏற்பட்டது. இதன் காரணமாக இந்த அரசு கலைக்கப்பட்டு 1920-ஆம் ஆண்டு குவாரசம் மக்களின் சோவியத் குடியரசு உருவாக்கப்பட்டது. 1924-ஆம் ஆண்டு இப்பகுதியானது அதிகாரப்பூர்வமாக சோவியத் ஒன்றியத்துடன் இணைக்கப்பட்டது. தற்போது இந்த நாட்டின் பகுதிகள் பெரும்பாலும் கரகல்பக்கிசுதான், உசுப்பெக்கிசுத்தானின் கோரசம் மாகாணம், மற்றும் துருக்குமேனிசுத்தானின் தசோகுஸ் வெலயட் ஆகியவற்றின் பகுதிகளாக உள்ளன.

## குறிப்புகள் மற்றும் ஆதாரங்கள்

பகுப்பு:Webarchive template wayback links
பகுப்பு:நடு ஆசியாவின் முன்னாள் நாடுகள்